b"\n_START_ARTICLE_\nHabitatge al carrer Montserrat, 31 (Calafell)\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici de planta trapezo\xc3\xafdal amb una \xc3\xbanica planta que disposa d'un pati a la part posterior de la finca, en la qual hi ha un cos annex. La fa\xc3\xa7ana principal mostra una composici\xc3\xb3 ordenada a partir d'un eix central, on hi ha la porta d'acc\xc3\xa9s, que conserva la porta de fusta original. A cada banda hi ha una finestra vertical amb reixes de ferro. Les obertures estan emmarcades i a la part superior hi ha una decoraci\xc3\xb3 de garlandes. A la part baixa de la fa\xc3\xa7ana hi ha un s\xc3\xb2col i a la superior una cornisa i un ampit. A la part central de l'ampit hi ha un cos sobreal\xc3\xa7at i cada extrem una copa de pedra artificial. La fa\xc3\xa7ana \xc3\xa9s pintada de blanc i gris._NEWLINE_El sistema constructiu \xc3\xa9s de tipus tradicional amb murs de c\xc3\xa0rrega i sostres unidireccionals amb j\xc3\xa0sseres i bigues de fusta. Els murs s\xc3\xb3n de maons cer\xc3\xa0mics amb morter de cal\xc3\xa7. Els elements ornamentals s\xc3\xb3n de pedra artificial i estuc."